এরপর সিডনিতে স্বপনদাকে ফোন করলাম। তিনি ছিলেন দিদির সহকর্মী। নীলিমা বৌদি আর স্বপনদা সিডনিতে চলে এসেছেন কয়েক বছর হলো। দিদি বলেছিলো এখানে এসেই যেন স্বপনদাকে ফোন করি। আর আমি করলাম আজ বারোদিন পর। ফোন ধরেই স্বপনদা একটা সস্নেহ ঝাড়ি দিলেন- “এতদিন পরে মনে হলো ফোন করার কথা? দিদি ফোন করে তোমার কথা বলেছে বারোদিন আগে। আমি মেলবোর্নে অনেককে ফোন করেছি এর মধ্যে। কেউই জানে না তুমি কোথায় আছ। কোত্থেকে ফোন করছো এখন?”